Z A P I S N I K
30. sjednice Vijeća Mjesnog odbora Volovčica
održane dana 19. rujna 2023. godine (utorak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: Dunja Dunda
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 6 od 7 članova/ica Vijeća, što znači da Vijeće može pravovaljano odlučivati te otvara 30. sjednicu Vijeća Mjesnog odbora.
Vijeće je jednoglasno verificiralo tekst Zapisnika 29. sjednice Vijeća održane dana 29. kolovoza 2023. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Prijedlog za izmicanje objekata nepoznate namjene na lokaciji između Kriške ulice i Borongajske ceste
2. Aktualna komunalna problematika
3. Razno: izvješća, pitanja i prijedlozi
Ad1)	Prijedlog za izmicanje objekata nepoznate namjene na lokaciji između Kriške ulice i Borongajske ceste
Temeljem provedene rasprave po zaprimljenom prijedlogu građana za izmicanje objekata nepoznate namjene na lokaciji između Kriške ulice i Borongajske ceste uz ispostavu Podružnice Zrinjevac, Vijeće Mjesnog odbora Volovčica jednoglasno donosi

Z a k lj u č a k 
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da se donošenje odluke o prijedlogu izmicanja predmetnih objekata nepoznate namjene odgađa do pribavljanja informacija kako slijedi:
  
· utvrđivanje vlasništva nad zemljištem na kojem se predmetni objekti nepoznate namjene nalaze,
· utvrđivanje tko i u koje svrhe koristi predmetne objekte nepoznate namjene,
· koji su daljnji planovi s predmetnim objektima nepoznate namjene.


Ad2)	Aktualna komunalna problematika
Temeljem provedene rasprave o aktualnoj komunalnoj problematici, Vijeće Mjesnog odbora Volovčica jednoglasno donosi
Z a k lj u č a k   1.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog holdinga d.o.o. Podružnica Čistoća zatraži 

· utvrđivanje kojoj do stambenih zgrada u Ulici Frana Alfirevića pripadaju spremnici za otpad br. 632190, ZF-44149, 522651 koji su smješteni uz zelenu površinu nasuprot Ulica Frana Alfirevića k.br. 2, a između zgrada Trg Volovčica 58A i Ulica Frana Alfirevića k.br. 1 (k.č. 2382/19 k.o. Peščenica)
te da od Zagrebačkog holdinga d.o.o. Podružnica Čistoća zatraži
· ili premještanje navedenih spremnika i svih drugih spremnika za otpad koji se nađu na predmetnoj zelenoj površini u boks ili neposrednu blizinu (na površinu u vlasništvu) stambene zgrade kojoj spremnici pripadaju, 
· ili trajno uklanjanje navedenih spremnika i svih drugih spremnika za otpad koji se nađu na predmetnoj zelenoj površini nasuprot Ulica Frana Alfirevića k.br. 2, a između zgrada Trg Volovčica 58A i Ulica Frana Alfirevića k.br. 1 (k.č. 2382/19 k.o. Peščenica).
Obrazloženje
Na zelenoj površini nasuprot Ulica Frana Alfirevića k.br. 2, a između zgrada Trg Volovčica 58A i Ulica Frana Alfirevića k.br. 1 (k.č. 2382/19 k.o. Peščenica) nije predviđena lokacija za boksove sa spremnicima za otpad niti za zeleni otok.
Temeljem provedene rasprave o aktualnoj komunalnoj problematici, Vijeće Mjesnog odbora Volovčica jednoglasno donosi
Z a k lj u č a k   2.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica-Žitnjak da se u prioritete za izradu Plana malih komunalnih akcija – asfalterski program za 2024. godinu za područje Mjesne samouprave Volovčica uvrsti 

· asfaltiranje postojeće pješačke staze za izlaz na zapadnoj strani dječjeg igrališta u Ulici Hermana Dalmatina, k.č. 2643 k.o. Peščenica, na način da ista izlazi na parkiralište Ulice Hermana Dalmatina sa sjeverne strane nužnog izlaza iz atomskog skloništa na k.č. 2653/1 k.o. Peščenica.
Temeljem provedene rasprave o aktualnoj komunalnoj problematici, Vijeće Mjesnog odbora Volovčica jednoglasno donosi
Z a k lj u č a k   3.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od da od Gradskog ureda za Mjesnu samoupravu, promet, civilnu zaštitu i sigurnost  – Sektor za promet zatraži

· iscrtavanje horizontalne signalizacije zabrane parkiranja i postavljanje drugih prepreka koje će onemogućiti zaustavljanje vozila uz nužne izlaze iz atomskog skloništa na k.č. 2653/1 k.o. Peščenica.
Temeljem provedene rasprave o aktualnoj komunalnoj problematici, Vijeće Mjesnog odbora Volovčica jednoglasno donosi
Z a k lj u č a k   4.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog holdinga d.o.o. Podružnica Čistoća zatraži 
· premještanje zelenih otoka i spremnika za otpad u Ulici Hermana Dalmatina na način da isti ne blokiraju nužne izlaze iz atomskog skloništa na k.č. 2653/1 k.o. Peščenica.
Temeljem provedene rasprave o aktualnoj komunalnoj problematici i ponovljenom zahtjevu građana o kojem je Vijeće već donijelo zaključak na 3. sjednici održanoj dana 10.08.2021. godine i 27. sjednici održanoj 15.06.2023. godine, Vijeće Mjesnog odbora Volovčica jednoglasno donosi
Z a k lj u č a k   5.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da uputi pisanu prijavu nadležnoj Policijskoj postaji 
· o učestalom narušavanju javnog reda i mira na javnoj površini ispred Radoš Trgovine d.o.o., ulica Josipa Kosora 3,
te da uputi pisanu prijavu Sektoru za komunalno i prometno redarstvo – Odjel komunalnog redarstva
· protiv Radoš Trgovine d.o.o., ulica Josipa Kosora 3, za kršenje odredbe Odluke o komunalnom redu kojom je pravna ili fizička osoba obrtnik koja obavlja djelatnost zbog koje dolazi do onečišćavanja javnih površina, dužna iste redovito čistiti ili osigurati njihovo čišćenje.
Temeljem provedene rasprave o prijavi od dana 16.09.2023. građana Volovčice-korisnika dječje igrališta u Ulici Hermana Dalmatina o pronađenom narkomanskom, infektivnom otpadu (igle i šprice) u kućici tobogana istog igrališta, Vijeće Mjesnog odbora Volovčica jednoglasno donosi
[bookmark: _GoBack]Z a k lj u č a k   6.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da uputi pisanu zahtjev nadležnoj Policijskoj postaji 
· za pojačane policijske ophodnje u večernjim satima na dječjem igralištu u Ulici Hermana Dalmatina (ali i na dječjim igralištima u Kolarovoj ulici, na Moslavačkom trgu i u Alfirevićevoj ulici) te poduzimanje drugih radnji iz njihove nadležnosti.
Temeljem provedene rasprave o prijavljenom oštećenju parkirališta kod Kolarove ulice k.br. 9 nakon provedenih radova na plinovodu, Vijeće Mjesnog odbora Volovčica jednoglasno zaključuje da će se prijavitelj povratno informirati kako će se sve lokacije po završetku radova vratiti u prvotno stanje.
Predsjednica je izvijestila vijećnike o planiranim radnjama u svezi rješavanja problema spremnika za otpad i boksova u Kosorovoj ulici.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 19.10.2023. godine s početkom u 18:00 sati.
Dovršeno u 19:30 sati.
KLASA: 024-08/23-03/1818
URBROJ: 251-13-11-11/008-23-2
Zagreb, 19. rujna 2023.

Predsjednica
Vijeća Mjesnog odbora Volovčica
Iva Jelačić, v.r.






